Ciptakan puisi yang memiliki judul:
NYI DEWI SANG HYANG SERI

Ini mungkin puisi yang cocok untuk judul tersebut:
Nyi Dĕwi Pelak Ambu ti kahyangan 
 Dipalĕ jampĕ pamakĕ Ti hiji jadi harti Saranggeuy mawa geuhgeuy 
 Diraksukan jarami nyari, disalendang hĕjo mawa sono 
 Nyi Dĕwi sidĕngdang jadi sawangan 
 Ngadampal amparan jagat Sajagat kariksa rasa 
 Trung kentrung, ngelentrung disaung lisung 
 Ngudar raksukan sang dĕwi, nyacas bodas ngaras bĕas 
 Nyi Dĕwi, ulah nangis 
 Geusan nyorang titis tulis Sing rido karĕrab kahaseupan 
 Khatam dawam, tapa luhureun hawu 
 Sangkan asak pangeusi awak 
 Sari anjeun jadi daging 
 Nu ngaping tulang jeung sumsum 
 Asih anjeun ngajirim beubeureum getih 
 Minangka wiwaha pulas kasuka 
 Komara rasa jadi cahya Nyaangan lampah ku lĕngkahna 
 Deukeut paneuteup jero panĕnjo 
 Geusan nanggeuy angkeuhan maneuh 
 Trung kentrung ngelentrung panyaur nu luhunglaku manggih tungtung 
 Mangsa wanci jadi ciri nyorang pipir takdir 
 Laa Ilaha Ilallah Muhammad Rasulullah. Subang, wanci janari 7 Maret 2009